གཡས་སུ་བྱང་ཆུབ་སེམས་དཔའ་
དཔག་མེད་དང་། གཡོན་དུ་དགྲ་བཅོམ་པ་དཔག་མེད། འོག་ཕྱོགས་སུ་ཀླུའི་
ཚོགས་དཔག་མེད་ཀྱིས་རིན་པོ་ཆེ་ཐོགས་ཏེ་ཐལ་མོ་སྦྱར་ནས་བཅོམ་ལྡན་འདས་་
ལ་བལྟ་བ། གཙོ་འཁོར་ཐམས་ཅད་ཀྱི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ།
ཐུགས་ཀའི་ཧཱུཾ་ལས་འོད་ཟེར་འཕྲོས་བསྒོམས་པ་དང་འདྲ་བའི་ཡེ་ཤེས་པ་སྤྱན་
དྲངས། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། རང་གི་ཐུགས་ཀར་ཟླ་བའི་དཀྱིལ་
འཁོར་གྱི་སྟེང་དུ་ཧཱུཾ་ཡིག་གི་མཐར་སྔགས་ཕྲེང་གིས་བསྐོར་བ་ལས་འོད་ཟེར་
ཕྱོགས་བཅུར་འཕྲོས། རྒྱལ་བ་སྲས་བཅས་ལ་མཉེས་པའི་མཆོད་པ་ཕུལ། སེམས་
ཅན་ཐམས་ཅད་ལ་ཕོག་པས་སྡིག་སྒྲིབ་སྦྱངས།
ཁྱད་པར་དུ་ཀླུ་རྣམས་ལ་ཕོག་
པས་མཁའ་ལྡིང་དང་། བྱེ་ཚན་གྱི་འཇིགས་པ་ལས་བསྐྱབས། ཀླུའི་སྐྱེ་གནས་ལས་
ཐར་བར་བྱས་ཤིང་། ཀླུའི་གདོན་དང་དུག་ནད་ཀྱིས་ཟིན་པའི་སེམས་ཅན་རྣམས་
གནོད་པ་དེ་དག་ལས་བྲལ་བར་བྱས་ཏེ་བདེ་བ་དང་ལྡན་པར་གྱུར་པར་བསམས་ལ།
ཏདྱ་ཐཱ། ཨོཾ་ཏ་ཐཱ་ག་ཏ་བྷ་ག་ཝན་ནཱ་ག་ར་ཛེ་ཤྭ་ར་ཨ་དྷིཥྛཱ་ན་ཨ་དྷིཥྛ་ཏེ་སྭཱཧཱ། ཞེས་
བརྒྱ་སྟོང་སོགས་ཅི་འགྲུབ་བཟླ། གསུམ་པ་མཇུག་ཏུ་ཡིག་བརྒྱས་ལྷག་ཆད་བསྐང་ལ། མཆོད་པ་ཨ་མྲྀ་ཏས་
བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧཱུཾ་ལས་རིན་པོ་ཆེའི་སྣོད་ཡངས་ཤིང་
རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་རྫས་རྣམས་
དྭངས་ཤིང་ཐོགས་པ་མེད་པ་ནམ་མཁའ་དང་མཉམ་པར་གྱུར། ཨོཾ་ཨཉྙཾ་ནས་ཤབྟ་
ཨཱཿཧཱུཾ་གི་བར་གྱིས་བྱིན་གྱིས་བརླབས། གཏོར་མ་ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་
ངང་ལས་ཧཱུྃ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་བ་
208

བཅོམ་ལྡན་འདས་ཀླུའི་དབང་ཕྱུག་རྒྱལ་བོ་གཙོ་འཁོར་ལ་བརྟེན་པའི་ཆུ་སྒྲུབ་བྱ་ཚུལ་བཞུགས།
ལས་བྱུང་བའི་གཏོར་མ་ཟག་པ་མེད་པའི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་
ཨཱཿཧཱུཾ། ལན་གསུམ་གྱིས་བྱིན་གྱིས་བརླབས། ལྷའི་ལྗགས་འོད་ཟེར་གྱི་སྦུ་གུས་གཏོར་མའི་
བཅུད་དྲངས་ཏེ་གསོལ་བར་གྱུར་པར་བསམས་ལ་ཨོཾ་ཏ་ཐཱ་ག་ཏ་ནཱ་ག་རཱ་ཛེ་ཤྭ་ར་ས་་
པ་རི་ཝཱ་ར་ཨོཾ་ཨ་ཀཱ་རོ་སོགས་ཀྱིས་གཏོར་མ་ཕུལ། སྔགས་ཀྱི་མཇུག་ཏུ། ཨོཾ་ཨཉྙཾ་པྲ་ཏཱི་ཙྪ་ཡེ་
སྭཱཧཱ་ནས་ཤཔྟ་པྲ་ཏཱི་ཙྪ་ཡེ་སྭཱཧཱའི་བར་གྱིས་མཆོད་པ་ཕུལ།
མཚན་ཙམ་ཐོས་པས་སྲིད་
ཞིའི་འཇིགས་པ་ལས། །མྱུར་སྐྱོབ་མཆོག་དང་ཐུན་མོང་དངོས་གྲུབ་ཀུན། །སྩོལ་
མཛད་བཅོམ་ལྡན་ཀླུ་ཡི་རྒྱལ་བོ་ལ། །སྒོ་གསུམ་མི་ཕྱེད་གུས་པས་ཕྱག་འཚལ་ལོ། །
ཞེས་པས་བསྟོད།
༈གཉིས་པ་མདུན་བསྐྱེད་སྒྲུབ་པའི་ཚུལ་ནི། ཇི་ལྟར་འོས་པའི་ཕྱོགས་སུ་
སྟེགས་ཀྱི་ཁར་པདྨ་འདབ་བརྒྱད་ཀྱི་སྟེང་དུ་རིན་པོ་ཆེ་ལས་གྲུབ་པའི་བུམ་པ་མཚན་ཉིད་དང་ལྡན་པ། དར་
དཀར་གྱིས་མགུལ་བ་དཀྲིས་པ། འབྲས་བུ་ཅན་གྱི་ཤིང་གིས་ཁ་བརྒྱན་པ། ནང་དུ་བྱ་རྒྱུད་ཀྱི་བུམ་རྫས་ཉེར ་
ལྔ་དང་བཅས་པའི་ཆུས་སུམ་གཉིས་ཙམ་བཀང༌། བུམ་པའི་ཁར་བདུད་རྩིའི་ཆུ་དང་བཅས་པའི་དུང་ཆོས་
གཟུངས་རྡོར་དང་བཅས་པ་བཞག དེའི་མདུན་དུ་མདུན་བསྐྱེད་ལ་འབུལ་རྒྱུའི་གཏོར་མ་ཟླུམ་པོ་བྱ་རྒྱུད་ཀྱི་
གཏོར་རྫས་དང་བཅས་པའི་མངར་གསུམ་གྱིས་སྦྲུས་པ།
གཞན་ཡང་ཀླུ་ལ་འབུལ་རྒྱུའི་གཏོར་
ཏོར་མ་ཀླུ་སྨན་
བསྲེས་པ་དང་། ཉེར་སྤྱོད་ཀྱི་མཆོད་པ་འབུལ་ཡུལ་གྱི་གཡས་ངོས་ནས
ས་ནས་མགོ་བརྩམས་ཏེ་བཤམས་ལ། བུམ་པ་
ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧྰུཾ་ལས་རིན་པོ་ཆེའི་བུམ་པ་
དཀར་པོ། ལྟོ་བ་ཆེ་བ། མགྲིན་པ་རིང་བ། མཆུ་འཕྱང་བ་ལ་སོགས་པ་མཚན་ཉིད་
ཐམས་ཅད་དང་ལྡན་པར་གྱུར། ཨོཾ་ཏསྟེ་ཏསྟེ་མ་ཧཱ་ཏསྟེ་སྭཱཧཱ། ལྷའི་ཆུ་བོ་གངྒཱ་
དང་བུམ་པའི་ཆུ་དབྱེར་མི་ཕྱེད་པར་གྱུར། བུམ་པའི་ནང་དུ་གཞལ་ཡས་ཁང་
མཚན་ཉིད་ཐམས་ཅད་ཡོངས་སུ་རྫོགས་པའི་དབུས་སུ་བཾ་ལས་པདྨ་དང་ཨ་ལས་་
209

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་སྔོན་པོ་ཞེས་པ་ནས་གཉིས་སུ་མེད་པར་གྱུར། ཅེས་
པའི་བར་བདག་བསྐྱེད་ཀྱི་སྐབས་ལྟར་བྱ།
མཆོད་པ་བདག་བསྐྱེད་ཀྱི་སྐབས་ལྟར་བྱིན་གྱིས་བརླབས་ལ།
གཉིས་མེད་ཡེ་ཤེས་མཆོག་གི་རོལ་བ་ལས། །སྣང་ལ་རང་བཞིན་མེད་པའི་མཆོད་
པའི་སྤྲིན། །ཟག་མེད་བདེ་བ་བསྐྱེད་པའི་མཆོད་ཡོན་འདི། །བཅོམ་ལྡན་འཁོར་
དང་བཅས་ལ་འབུལ་བར་བགྱི།། །ཨོཾ་ཏ་ཐཱ་ག་ཏ་བྷ་ག་ཝཱན་ནཱ་ག་རཱ་ཛེ་ཤྭ་ར་ས་པ་
རི་ཝཱ་ར་ཨཎྷཾ་པྲ་ཏཱི་ཙྪ་ཡེ་སྭཱཧཱ། དེ་བཞིན་དུ་མཆོད་ཡོན་གྱི་གནས་སུ། ཞབས་བསིལ་
དང་ ཨཉྙཾ་གྱི་གནས་སུ་པཱ་ཏྱཾ་སོགས་བཅུག་ལ་གོང་ལྟར་འབུལ། ཉིན་བྱེད་མདངས་ཆགས་
དབང་སྔོན་ལྷུན་པོ་ནི། །སྤྲིན་དཀར་གཞོན་ནུའི་སྟོད་གཡོགས་འཆང་བ་བཞིན། །
ལྟ་བས་མི་ངོམས་མཚན་དཔེའི་གཟི་འབར་བ། །བཅོམ་ལྡན་ཀླུ་ཡི་དབང་ཕྱུག་ལ་
ཕྱག་འཚལ། །ཟླ་ཤེལ་གུར་ཀུམ་གསེར་ཞུན་ཀཻ་ལ་ཤའི། །མདངས་ལྡན་སྲས་ཀྱི་ཐུ་
བོ་རྣམ་བཞིའི་ཚུལ། །སྒྲིབ་སེལ་བྱམས་མགོན་འཇམ་དཔལ་སྤྱན་རས་གཟིགས། །
དཔག་ཡས་འཁོར་ཚོགས་རྒྱ་མཚོར་བཅས་ལ་བསྟོད། །གང་སྐུའི་གསལ་སྣང་ང་
རྒྱལ་བརྟན་པོའི་ངང་། །གཟུངས་སྔགས་ཟབ་མོའི་བཟླས་བརྗོད་མཐར་ཕྱིན་ཏེ། །
སྒྲིབ་བྲལ་བརྩེ་ཆེན་ཐུགས་རྗེའི་ཤུགས་བསྐུལ་ན། །འདི་ཕྱིའི་འཇིགས་པ་ཀུན་ལས་
སྒྲོལ་བར་མཛོད། །ཅེས་པས་བསྟོད་ལ། གཟུངས་ཐག་ནས་བཟུང་སྟེ། ཨོཾ་བཛྲ་ཨ་མྲྀ་ཏ་ཨུ་ད་ཀ་
ཋ་ཧཱུཾ། དུང་ཆོས་ཀྱི་ཆུ་ཡེ་ཤེས་ཀྱི་བདུད་རྩིར་བྱས་པའི་རྡོ་རྗེ་རྡུལ་ཕྲ་རབ་ཀྱི་རང་
བཞིན་དུ་གྱུར། སྔགས་ཀྱི་ཕྲེང་བ་གཟུངས་ཐག་ལ་འཁྲིལ་ཏེ་སོང་བས་བུམ་པའི་
ལྷའི་ཐུགས་རྒྱུད་བསྐུལ། ཐུགས་སྐུའི་སྔགས་ཕྲེང་ལས་འོད་ཟེར་འཕྲོས། རྒྱལ་བ་
སྲས་བཅས་ཀྱི་བྱིན་རླབས་ནུས་མཐུ་ཐམས་ཅད་བདུད་རྩིའི་རྣམ་པར་སྤྱན
210

བཅོམ་ལྡན་འདས་ཀླུའི་དབང་ཕྱུག་རྒྱལ་བོ་གཙོ་འཁོར་ལ་བརྟེན་པའི་ཆུ་སྒྲུབ་བྱ་ཚུལ་བཞུགས།
དྲངས་ཏེ་བུམ་པའི་ཆུ་ལ་ཐིམ་པར་གྱུར་པར་བསམས་ལ།
ཐུན་རེ་ལ་སྔགས་ཅི་འགྲུབ་བཟླ།
དམིགས་པ་ནི་རང་ལྷར་གསལ་བ་དང༌། མདུན་བསྐྱེད་ཀྱི་ལྷའི་ཐུགས་ཀའི་ས་བོན་སྔགས་
ཕྲེང་དང་བཅས་པ་ལས་འོད་ཟེར་དཔག་ཏུ་མེད་པ་འཕྲོས། ཀླུ་རྣམས་མཁའ་ལྡིང་
དང་བྱེ་ཚན་གྱི་གནོད་པ་ལས་བསྐྱབས་ཏེ། བདེ་བ་ལ་བཀོད། ཁྱད་པར་ཀླུའི་
གདོན་དང་དུག་ནད་ཀྱིས་ཟིན་པའི་སེམས་ཅན་ཐམས་ཅད་གནོད་པ་དེ་དག་གི་་
སྡུག་བསྔལ་དང་བྲལ་བར་བྱས་ཏེ་བདེ་བ་ལ་བཀོད། སྲིད་པ་དང་ཞི་བའི་དཔལ་
འབྱོར་ཕུན་སུམ་ཚོགས་པ་ཐམས་ཅད་བསྡུས་ཏེ་བུམ་ཆུ་ལ་ཐིམ་པར་གྱུར་པར་
བསམ། མཇུག་ཏུ་ཡིག་བརྒྱས་ལྷག་ཆད་བསྐང་ལ་མཆོད་བསྟོད་མདོར་བསྡུས་དང་བརྟན་བཞུགས་བྱ། ཐུན་
མཚམས་སུ། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་འཁོར་གྱི་ལྷ་རྣམས་གདན་
དང་བཅས་པ་རང་ལ་ཐིམ། རང་ཡང་སྐུའི་སྟོད་སྨད་ནས་རིམ་གྱིས་འོད་དུ་ཞུ་སྟེ་
ཐུགས་ཀའི་ས་བོན་ལ་ཐིམ། དེ་ཡང་རིམ་གྱིས་འོད་དུ་ཞུ་སྟེ། མི་དམིགས་པར་
སྟོང་པར་གྱུར། སྟོང་པའི་ངང་ལས་རང་ཉིད་བཅོམ་ལྡན་འདས་ཀླུའི་དབང་ཕྱུག་
རྒྱལ་བོའི་སྐུར་བཞེངས་པའི་སྤྱི་བོར་ཨོཾ། མགྲིན་པར་ཨཱཿ། ཐུགས་ཀར་ཧཱུཾ་གིས་
མཚན་པར་གྱུར། ཅེས་བརྗོད། ཐུན་བཞིར་བྱེད་ན། ཐུན་བར་བ་གཉིས་པོ་སྔ་ཐུན་གྱི་སྐབས་ལྟར་དང་།
ཐུན་བཞི་བའི་མཐར། གཏོར་མ་ངེས་ཅན་དུ་འབུལ་དགོས་པས། བདག་བསྐྱེད་ཀྱི་སྐབས་ལྟར་བྱིན་གྱིས་
བརླབས་ཏེ། བུམ་པའི་ལྷའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་དྲངས་ཏེ་
གསོལ་བར་གྱུར་པར་བསམས་ལལ། ཨོཾ་ཏ་ཐཱ་ག་ཏ་བྷ་ག་ཝཱན་ནཱ་ག་རཱ་ཛེ་ཤྭ་ར་ས་པ་རི་
ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་བདུན་གྱིས་འདས་ལྷ་ལ་གཏོར་མ་ཕུལ། གཏོར་
མ་གཉིས་ཀ་ཀླུ་རྣམས་ལ་འབུལ་དགོས་པས་དེའི་ཚུལ་ནི། རང་གི་ཐུགས་ཀའི་ཧཱུཾ་ལས་འོད་ཟེར་
211

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
འཕྲོས་རྒྱ་མཚོ་ཆེན་པོ་སོགས་ནས་ཀླུའི་རྒྱལ་བོ་འཁོར་དང་བཅས་པ་རྣམས་དང་་
ཁྱད་པར་བདག་ཅག་སྦྱིན་པའི་བདག་པོ་དང་བཅས་པ་ལ་གནོད་ཅིང་འཚེ་བར་་
བྱེད་པའི་ཀླུ་རྣམས་སྤྱན་དྲངས། བཛྲ་ས་མ་ཛཿ ཨོཾ་ཀླུ་རྒྱལ་མཐའ་ཡས་ནོར་རྒྱས་
བུ། །འཇོག་པོ་དང་ནི་སྟོབས་ཀྱི་རྒྱུ། །པདྨ་པདྨ་ཆེན་པོ་དང༌། །དུང་སྐྱོང་དང་ནི་
རིགས་ལྡན་ནོ། །ལྷ་མོ་ལྷ་མོ་ཆེན་པོ་དང་། །ཟླ་བའི་སྤྱི་གཙུག་སྤྱི་གཙུག་ཆེ། །དབྱུག་
འཛིན་དབྱུག་འཛིན་ཆེན་པོ་དང༌། །སོག་མ་མེད་དང་ཧུ་ལུནྟ། །དགའ་བོ་དང་ནི་
ཉེ་དགའ་བོ། །རྒྱ་མཚོ་རྒྱ་མཚོ་ཆེན་པོ་དང༌། །ཚ་བ་ཚ་བ་ཆེན་པོ་དང་། །དཔལ་གྱི་
འོད་དང་འོད་པོ་ཆེ། །རིན་ཆེན་འོད་དང་གཟུགས་མཛེས་དང་། །གཟུགས་མཛེས་
ཆེན་པོ་སྤྲུལ་བཟང་དང་། །ལྟོ་འཕྱེ་ཆེན་པོ་ཚི་ལི་དང༌། །ཚི་ལི་ཆེན་པོ་རྣམ་དག་ནི༎
མཆོད་པའི་གནས་འདིར་གཤེགས་སུ་གསོལ། །ཨོཾ་ཨཱ་གཙྪ་ཨཱ་གཙྪ་མ་ཧཱ་ན་ག་ཨ་
དྷི་པ་ཏ་ཡེ་སརྦ་བྷུ་ར་བྷུ་ར་བ་ཕྲུ་ཕུ་སྭཱཧཱ། ཞེས་པས་སྤྱན་དྲངས། པདྨ་ཀ་མ་ལ་ཡེ་སྟཱཾ་གྱིས་
གདན་ཕུལ། ཨོཾ་མ་ཧཱ་ནཱ་ག་ཨ་དྷི་བ་ཏ་ཡེ་གྲིཎྞེ་དཾ་ཨཉྙཾ་ནས་ཤཔྟའི་བར་གྱིས་མཆོད།
གདེངས་ཀ་ནོར་བུ་འབར་བའི་འོད་ཟེར་གྱིས། །ས་འོག་མུན་པའི་ཚོགས་རྣམས་
འཇོམས་མཛད་ཅིང་། །བསྟན་ལ་རབ་དགའ་མཐུ་སྟོབས་བསམ་མི་ཁྱབ། །ཀླུ་རྒྱལ་
འཁོར་དང་བཅས་ལ་ཕྱག་འཚལ་བསྟོད། །ཅེས་པས་བསྟོད། གཏོར་མ་ཀླུ་དགའ་བའི་ཕྱག་རྒྱ་
དང་བཅས། ཨོཾ་ཧི་ལི་ཧི་ལི་མ་ཧཱ་ཧི་ལི་ཧཱུྃ་ཕུ་སྭཱཧཱ། ལན་གསུམ་དང་། ཨོཾ་བྷཀྵ་ཡ་བྷཀྵ་ཡ་
ས་མ་ཡ་ཏིཥྛ་ཕྲུ་ཕུ་སྭཱཧཱ། ཞེས་ལན་བདུན་གྱིས་གཏོར་མ་ཕུལ། སྡིག་པ་ཅི་ཡང་མི་བྱ་ཞིང་། །
དགེ་བ་ཕུན་སུམ་ཚོགས་པར་སྤྱད། །རང་གི་སེམས་ནི་ཡོངས་སུ་འདུལ། །འདི་ནི་
སངས་རྒྱས་བསྟན་པ་ཡིན། །ཞེས་དང་། སྐར་མ་རབ་རིབ་མར་མེ་དང་། །སྒྱུ་མ་ཟིལ་
212

བཅོམ་ལྡན་འདས་ཀླུའི་དབང་ཕྱུག་རྒྱལ་བོ་གཙོ་འཁོར་ལ་བརྟེན་པའི་ཆུ་སྒྲུབ་བྱ་ཚུལ་བཞུགས།
བ་ཆུ་བུར་དང་། །རྨི་ལམ་གློག་དང་སྤྲིན་ལྟ་བུ། །འདུས་བྱས་ཆོས་རྣམས་དེ་ལྟར་
བལྟ། །ཞེས་ཆོས་ཀྱི་སྦྱིན་པ་བྱ། ཨོཾ་ནཱ་ག་ཨ་དྷི་བ་ཏ་ཡེ་གཙྪ་ཀླུ་རྣམས་དགྱེས་བཞིན་དུ་
རང་གནས་སུ་གཤེགས་པར་གྱུར། དེ་ལྟར་ཉིན་གསུམ་མམ་ལྔའམ། མདུན་གྱི་བར་སྒྲུབ་ཅིང་།
ཉིན་ཕྱི་མ་རྣམས་སུ་བདག་བསྐྱེད་རྒྱས་པ་ཉིན་དང་པོ་ལྟར་ལ། མདུན་བསྐྱེད་ཀྱི་སྐབས། བུམ་པའི་ནང་
དུ་པད་ཟླའི་གདན་གྱི་སྟེང་དུ་བཅོམ་ལྡན་འདས་ཀླུའི་དབང་ཕྱུག་རྒྱལ་བོ་ཞེས་་་་་་
སོགས་སྦྱོར་ཞིང་། ས་བོན་ལས་བསྐྱེད་པ་དོར་ཏེ། སྔར་ཡོད་གསལ་འདེབས་ཀྱི་ཚུལ་དུ་བསྐྱེད། གྲོལ་ཉིན་སྔ་
དྲོའི་ཆར་གཏོར་འབུལ་གྱི་མཐར། ཧཱུཾ། ལན་བདུན་གྱིས་དུང་ཆོས་ཀྱིས་མཆོད་ཡོན་ཕུལ། གཙོ་བོའི་སྔགས་
བརྗོད་ལ་མེ་ཏོག་དཀར་པོ་གསུམ་ཕུལ། མཚན་སྔགས་ལ་པུཥྤ་སོགས་བཏགས་ལ་མཆོད། སྔར་གྱི་བསྟོད་
པས་བསྟོད། བཅོམ་ལྡན་འདས་ཀླུའི་དབང་ཕྱུག་རྒྱལ་བོ་འཁོར་དང་བཅས་པ་
རྣམས་ཀྱིས་བདག་ཅག་སྦྱིན་པའི་བདག་པོ་འཁོར་དང་བཅས་པའི་འགལ་རྐྱེན་་་་
ཉེར་འཚེ་ཐམས་ཅད་ལྷག་མེད་དུ་ཞི་ཞིང་།
མཐུན་རྐྱེན་ཚེ་ནོར་ལོངས་སྤྱོད་
ཐམས་ཅད་རྒྱས་ཤིང་། འཕྲལ་ཡུན་གྱི་ཆོས་མཐུན་བསམ་པའི་དོན་ཐམས་ཅད་
ཡིད་བཞིན་དུ་འགྲུབ་པར་མཛད་དུ་གསོལ། ཞེས་འདོད་དོན་ལ་གསོལ་བ་གདབ། མ་རྙེད་
ཡོངས་སུ་མ་ཤེས་དང་། །ཞེས་སོགས་ཀྱི་ནོངས་པ་བཟོད་པར་གསོལ། བཛྲ་མུ ཡེ་ཤེས་པ་
རང་བཞིན་གྱི་གནས་སུ་གཤེགས། དམ་ཚིག་པ་གཙོ་འཁོར་ལྔ་འོད་དུ་ཞུ་སྟེ་བུམ་
པའི་ཆུ་དང་རོ་གཅིག་ཏུ་གྱུར། མགྲོན་གཞན་རྣམས་རང་གནས་སུ་གཤེགས་པར་
གྱུར། ཅེས་བརྗོད་ལ་བདག་བསྐྱེད་ཀྱི་ཉེར་བསྡུ་གོང་ལྟར་བྱས་ཏེ། བཀྲ་ཤིས་ཀྱི་ཚིགས་སུ་བཅད་པས་
མཐའ་བརྒྱན་པར་བྱའོ། །
ཚུལ་འདིར་འབད་པའི་རྣམ་དཀར་ཟླ་ཟེར་གྱིས། །
213

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སྙིགས་མའི་རྒུད་ཚོགས་ཚ་བའི་གདུང་བསལ་ཏེ། །
སྡེ་བཞིའི་ཕུན་ཚོགས་ཀུནྡའི་ཚལ་བཞད་ཅིང་། །
དགེ་ལེགས་ཤིས་པའི་དཔལ་གྱིས་ས་ཁྱབ་ཤོག །
ཅེས་བ་ཅོམ་ལྡན་འདས་ཀླུའི་དབང་ཕྱུག་རྒྱལ་བོ་གཙོ་འཁོར་ལ་བརྟེན་པའི་ཆུ་སྒྲུབ་བྱ་ཚུལ་ཀླུ་
གདོན་ཚ་བའི་གདུང་སེལ་ག་བུར་ཐིགས་འཕྲེང་ཞེས་བྱ་བ་འདི་ཡང་དགའ་ལྡན་ཆོས་གླིང་གི་བྱིངས་འདྲེན་་
འཇམ་དབྱངས་དཔལ་ལྡན་དང༌། དད་ལྡན་དགེ་སློང་འཇམ་དབྱངས་གྲགས་པ་གཉིས་ཀྱིས་ལྷ་དར་བཅས་
བསྐུལ་བ་ལྟར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པའི་ཡི་གེ་པ་ནི